Конспект: “Әби бездә кунакта”

5-6 яшьлек балалар өчен бердәм белем бирү эшчәнлеге конспекты

Максат:

- балаларда туган тел, туган йортны ярату, аның белән горурлану хисләре тәрбияләү;

- балаларны татар милли киемнәре һәм орнаментлары белән таныштыруны дәвам итү;

- татар милли киемнәренә мәхәббәт,ихтирам тәрбияләү,милли киемнәрнең үзләренә генә хас булган билгеләрне ачыклау.

 **Шөгыльнең барышы.**

Балалар каршында татар өенең рәсеме эленә.Әкрен генә татар халык көе яңгырый.

Тәрбияче: Исәнмесез балалар!Хәерле көн сезгә!Кәефегез ничек?

Карагыз әле балалар,авыл өйләре нинди матур.Элек-электән авыл халкы матур итеп йортларны,капкаларны бизәгәннәр һәм үзләре дә бик матур,чиста киенеп йоргәннәр.

 Зәңгәргә ак төшкән сүрәт

 Тәрәзә йөзләрендә,

 Күгәченнәр кунган сыман

 Йөзлекнең бизәгендә.

Балалар бүген мин кунакка татар әбиен кунакка чакырдым. Хәзер безгә куннакка әби килеп җитәргә тиеш.(Шул вакыт ишек шакыйлар;татар-халык киеменнән киенгән,кулына тоенчек тоткан әби керә).

Әби:-Исәнмесез балалар!

Балалар:-Исәнмесез,әби!Хәерле көн!

Тәрбияче:-Исәнме әбекәй, исән-сау гына килеп җиттеңме?Әйдә әби рәхим ит!

Әби:-Хәлләрегез ничек балалар?Хәерле көн сезгә дә!

Балалар:- Әйбәт әби,рәхмәт.

 Түрдән үтегез!

 Кайчан булмасын –

 Рәхим итегез!

Әби:-Рәхмәт балалар.

Тәрбияче:-Әби, ничек итеп матур киенеп килгәнсең!Безнең балаларга үзеңнең милли киемнәрең белән таныштырып китсәң иде .

Әби:- Әлбәттә,әлбәттә.

Тәрбияче:-Безнең балалар кунакларны бик яраталар,аларның татар милли киемнәре белән,гореф гадәтләрен беләселәре килә.

Әби:-Балалар,менә чакыргач мин килдем сезнең янга,мин үземнең милли киемнәремне киеп килдем.

Балалар:-Әби,ничек матур киенгәнсең,без бик шат.

Әби:-Рәхмәт,балалар!

Тәрбияче:-Менә балалар,шушылай матур итеп зәвыклы итеп киенеп йөри безнең әбиләребез.

Әби:-Әйе,татар хатын-кызлары милли киемнә,аска таба киңәеп киткән күлмәк һәм камзол керә.Элек күлмәк өстеннән чигелгән алъяпкычлар ябып йөргәннәр.(Әби балаларга тоенчеген чишеп,чиккән алъяпкыч алып күрсәтә.)

Тәрбияче:-Карагыз әле балалар, алъяпкыч ничек итеп матур чигелгән,нинди орнаментлар чигелгән!

(Балалар берәм-берәм тотып карап чыгалар.Кызыксынган сорауларын бирәләр.)

Әби:-Ә менә монысын беләсезме балалар,бу нәрсә?

Балалар:-Әйе, беләбез бу калфак.

Әби:-Әйе,калфак.

Тәрбияче:-Хатын-кызларның өс- баш киеменең төп бизәге булып калфак тора.Калфакларны бик матур итеп, энҗе-мәрҗәннәрдән, укалы җепләр белән,матур-матур төрле орнаментлар белән бизиләр.

Бала:-Бәрхетләрдән тегелгән,

 Ука белән чигелгән.

 Нәкышләрне көмешләргә,

 Алтыннарга күмелгән. (Р.Вәлиева).

Татарстан Республикасы

“Лениногорск муниципаль районы” муниципаль берәмлеге”

Лениногорск шәһәре

“9 нче санлы гомуми үсеш бирү төрендәге балалар бакчасы”

муниципаль бюджет мәктәпкәчә белем бирү учреждениесенең

татар теле тәрбиячесе

**ГУМЕРОВА РЕЗЕДӘ ВӘДҮТ КЫЗЫ**